nvidia/miracl-vision huggingface dataset:
Iglesia ni Cristo

Iglesia ni Cristo (Kristuksen kirkko) on filippiiniläinen kirkkokunta. Se kiistää kolminaisuusopin, jota ei pidä oikeaan kristillisyyteen kuuluvana. Jumalan katsotaan olevan yksi, eikä Jeesusta näin ollen pidetä Jumalana. Kirkolla on melko paljon jäseniä Filippiineillä, mutta se toimii myös ulkomailla. Sen perusti vuonna 1914 Felix Manalo, jonka kuoltua vuonna 1963 liikkeen johtoon nousi Eraño G. Manalo. Ennen oman kirkkonsa perustamista Felix Manalo oli ollut jo pitkään hengellinen etsijä ja liittynyt muun muassa seitsemännen päivän adventisteihin. Kuten muissakin kristillisissä kirkkokunnissa, myös Iglesia ni Criston parissa Raamattua pidetään opin perustana ja jäseneksi tullaan kasteen kautta. Iglesia ni Cristo on saanut osakseen kritiikkiä muun muassa siitä, että se pitää itseään ainoana oikeana kirkkona ja katsoo muiden kristittyjen sortuneen apostasiaan alkukirkon jälkeen.
Minamata-tauti

Minamata-tauti tai Minamata-sairaus (jap. 水俣病, Minamata-byō, joskus Chisso-Minamata -tauti jap. チッソ水俣病, Chisso-Minamata-byō) on elohopeamyrkytyksen aiheuttama neurologinen oireyhtymä. Minamata-tauti havaittiin ensimmäisen kerran Minamatan kaupungissa Japanissa vuonna 1956. Sen aiheutti metyylielohopean päästö teolliseen jäteveteen Chisso Corporationin kemikaalitehtaasta, joka jatkui vuosina 1932–1968. On myös esitetty, että metaboliset bakteerit olisivat muuntaneet jäteveden elohopeasulfaattia metyylielohopeaksi.lähde? Oireisiin kuuluvat ataksia, käsien ja jalkojen parestesia, lihasheikkous, supistunut näkökenttä, kuulovaurio ja puhehäiriö. Vakavimmissa tapauksissa vaikeat psykiatriset oireet, halvaus, kooma ja kuolema seuraavat viikoissa ensimmäisten oireiden esiinnyttyä. Taudilla on myös synnynnäinen muoto, joka kohdistuu sikiöihin.lähde?
Luettelo jalkapallon maailmanmestaruuskilpailujen loppuotteluista

Jalkapallon maailmanmestaruuskilpailut ovat kansainväliset jalkapallokilpailut, jotka järjestettiin ensimmäisen kerran vuonna 1930. Kilpailuihin osallistuu Fédération Internationale de Football Associationin (FIFA) jäsenmaiden miesten jalkapallomaajoukkueita. Turnaus on pelattu joka neljäs vuosi lukuun ottamatta vuosia 1942 ja 1946, jolloin kilpailut peruttiin toisen maailmansodan vuoksi. Viimeisimmän turnauksen voitti Ranska, joka voitti vuoden 2018 Venäjän järjestämien kilpailujen loppuottelussa Kroatian 4–2. Jos loppuottelu päättyy varsinaisen peliajan jälkeen tasan, pelataan kolmenkymmenen minuutin jatkoaika. Jos jatkoaika on maaliton, ratkaistaan ottelu rangaistuspotkukilpailussa. Yhtä poikkeusta lukuun ottamatta loppuottelu on ollut aina yksiosainen: vuoden 1950 kisoissa käytössä oli loppusarja, jonka ratkaisevaksi otteluksi muodostui sarjan viimeisen kierroksen ottelu Uruguayn ja Brasilian välillä, jota pidetään myös tuon turnauksen loppuotteluna. Loppuottelussa on pelannut yhteensä 13 eri joukkuetta, joista kahdeksan on pystynyt voittamaan loppuottelun. Voitokkain joukkue on ollut Brasilia viidellä voitollaan. Brasilia (1950) ja Ruotsi (1958) ovat ainoat maat, jotka ovat hävinneet loppuottelun kotikisoissaan. Voiton kotikisoissaan on saavuttanut Uruguay, Italia, Englanti, Saksa, Argentiina sekä Ranska. Lukuun ottamatta vuosia 1930 ja 1950 on loppuotteluun selvinneistä joukkueista aina vähintään toinen ollut eurooppalainen
Lola (vuoden 1961 elokuva)

Lola on Jacques Demyn esikoispitkä elokuva vuodelta 1961. Mustavalkoinen elokuva on kuvattu hänen kotikaupungissaan Nantesissa. Kabareetanssija Lola (Anouk Aimée) odottaa seitsemän vuotta poissa ollutta miestä, jonka lapsen hän on synnyttänyt. Toinen päähenkilö, haaveellinen Roland (Marc Michel) ihastuu Lolaan. Musiikki on sekä Michel Legrandin varta vasten säveltämää että Bachin, Beethovenin ja Mozartin musiikkia.
Meat Beat Manifesto

Meat Beat Manifesto on Jack Dangersin ja Johnny Stephensin vuonna 1987 perustama uraauurtava brittiläinen industrial- ja elektronisen musiikin yhtye. Yhtyeen alkuaikojen tuotanto mielletään yleisesti joko elektroksi tai industrialiksi, mutta varsinkin myöhemmillä julkaisuilla suunta on ollut mm. jazzin ja dubin suuntaan. Sanoitukset käsittelevät yleensä yhteiskuntaa, politiikkaa, ns. status quoa ja bändi tunnetaan aktiivisena kasvissyönnin kannattajana, josta myös sen nimi juontuu. MBM:n musiikki perustuu vahvasti samplaukseen, jossa Dangers on käyttänyt paljon vanhoja dub-äänitteitä ja pätkiä mm. TV-dokumenteista. Meat Beat Manifesto ei ole koskaan saavuttanut suurta kaupallista suosiota vaikka sen musiikkia on käytetty elokuvissa kuten The Matrix. Jack Dangers on myös soolouralla ja on remiksannut mm. Orbitalia, Nine Inch Nailsia, Depeche Modea ja David Bowieta. Myös osa Meat Beat Manifeston musiikista on julkaistu Trent Reznorin (Nine Inch Nails) omistamalla Nothing Records -levy-yhtiöllä.
Von Neumannin arkkitehtuuri

Von Neumannin arkkitehtuuri on tietokonearkkitehtuuri, jonka John von Neumann suunnitteli yhdessä työryhmänsä kanssa 1940-luvulla. Arkkitehtuuri esiteltiin vuonna 1945 EDVAC-tietokonetta käsittelevässä muistiinpanosarjassa ”First Draft of a Report on the EDVAC”. EDVAC-tietokonetta voidaan pitää ensimmäisenä toimivana suunnitelmana todellisesta tietokoneesta. Vaikka ensimmäisen tietokoneen jälkeen tietokonearkkitehtuuri on kokenut suuria muutoksia, on Von Neumannin arkkitehtuuri säilynyt taustalla aina tähän päivään asti. Von Neumannin arkkitehtuurin ominaisuudet liittyvät siihen, että data ja sitä käyttävät ohjelmat varastoidaan samaan muistiin. Von Neumannin arkkitehtuurissa data ja käskyt käyttävät myös yhteisiä väyliä muistin ja prosessorin välillä. Ennen kuin Von Neumann esitteli tämän ratkaisunsa tietokonearkkitehtuurista, ei tietokoneita oltu voitu rakentaa kerrallaan kuin yhtä tarkoitusta varten. Toinen merkittävä tietokonearkkitehtuuri on Harvardin arkkitehtuuri. Se eroaa Von Neumannin arkkitehtuurista siten, että datalla ja ohjelmilla on omat erilliset muistinsa ja väylät signaaleille. Varhaisimmat tietokonemallit olivat hyvin yksinkertaisia, ja tietokoneen uudelleenohjelmointi oli usein työläs prosessi, joka vaati yleensä koneen purkamista ja jälleenrakentamisen tarkkaa suunnittelua. Nykyisen kaltainen Von Neumannin arkkitehtuuriin nojaava tietokone sai ensimmäisen teoreettisen pohjansa 1936 Cambridgessä, kun Alan Turing julkaisi tutkielman ”On Computable Numbers”, jossa hän esitteli ideansa Turingin koneesta, jossa ohjelma ja data olisivat tallennettuna samaan muistiin. Samana vuonna myös saksalainen Konrad Zuse alkoi tutkimaan Turingin koneen mukaisen tietokoneen mahdollisuuksia, mutta hänen työnsä jäi kesken toisen maailmansodan vuoksi
Zeno Clash

Zeno Clash on ACE Teamin kehittämä ja Valve Corporationin julkaisema videopeli, joka käyttää Source-pelimoottoria. Peli on ladattavissa Steam-myynnin kautta. Mod DB valitsi pelin vuoden 2008 parhaimmaksi tulevaksi indie-peliksi. Pelin jatko-osa Zeno Clash II julkaistiin vuonna 2013.
.tv

.tv on Tuvalun saarivaltion Internet-maakoodi verkkotunnuksia varten. Maakoodista on tullut suosittu, koska se on monissa eri kielissä tunnettu lyhenne sanasta televisio, joten monet televisioon tai videoihin liittyvät sivut ovat ostaneet sen itselleen tehdäkseen sivuston osoitteesta huomiota herättävän. Maakoodi on myös helppo muistaa ja lausua ja se on täynnä vapaita nimiä. .tv-suffiksin rojalteista saadut tuotot muodostivat 10,9 % Tuvalun bruttokansantuotteesta vuonna 2020 (joka oli yhteensä n. 48 milj. euroa). Tuvalu teki 2022 sopimuksen GoDaddyn kanssa verkkotunnustensa vuokrauksesta. Sopimuksen arvoa ei ole julkistettu, mutta se saattaa olla jopa kymmenen miljoonaa dollaria vuodessa. Aiempi sopimus Verisignin kanssa oli viiden miljoonan dollarin arvoinen. Päätteen arvo on 2010-luvulla noussut erityisesti Twitch-suoratoistopalvelun ansiosta, sillä yli sadan miljoonan käyttäjän palvelu käyttää
.fm

.fm on Mikronesian liittovaltion Internet-maakoodi verkkotunnuksia varten, jonka kuka tahansa voi rekisteröidä itselleen maksua vastaan. Maakoodista on tullut suosittu erityisesti radioiden nettisivustojen keskuudessa, mikä tekee siitä liiketoimintaa ajatellen kannattavan. Hyvä esimerkki maakoodia käyttävistä sivustoista on Last.fm. Maakoodia käyttävien verkkotunnusten tietokantaa ylläpitää dotFM (BRS Media Inc.).
Aldabranjättiläiskilpikonna

Vaarantunut  Aldabrachelys gigantea(Scweigger, 1812) Aldabranjättiläiskilpikonna Wikispeciesissä Aldabranjättiläiskilpikonna Commonsissa Aldabranjättiläiskilpikonna eli norsukilpikonna (Aldabrachelys gigantea) on maakilpikonnien heimoon kuuluva kilpikonnalaji, joka kuuluu maailman suurimpiin kilpikonniin. Se elää alkuperäisenä Aldabran atollilla Seychelleillä. Aldabranjättiläiskilpikonna luokitellaan vaarantuneeksi, ja sen neljästä alalajista vain yksi, Aldabrachelys gigantea gigantea, elää edelleen luonnossa. Muut alalajit ovat Aldabrachelys gigantea arnoldi ja Aldabrachelys gigantea hololissa, jotka ovat säilyneet vain vankeudessa, sekä Aldabrachelys gigantea daudinii, joka on kuollut kokonaan sukupuuttoon. Aldabranjättiläiskilpikonna luokitellaan nykyään yleensä Aldabrachelys-sukuun, jonka ainoa elossa oleva laji se on. Aiemmin se on luokiteltu muun muassa Geochelone-sukuun yhdessä Galápagossaarten jättiläiskilpikonnien kanssa. Lisäksi aldabranjättiläiskilpikonnan alalajeja on usein pidetty erillisinä lajeina. Aldabranjättiläiskilpikonnat saattavat kasvaa kilven pituudeltaan 120 sentin pituisiksi. Koiraan paino on yleensä keskimäärin 250 kiloa, mutta yksi koiras Fort Worth Zoossa sai painoa yli 360 kiloa. Naaraat ovat yleisesti pienempiä kuin koiraat, kilven pituutta noin 90 senttiä ja painoa keskimäärin 150 kiloa. Selkäkilpi on väriltään tummansininen tai musta. Kuorella on korkea holvattu muoto
International Harvester

International Harvester Company (lyhennettynä muodoissa IHC tai IH) oli yhdysvaltalainen monialayritys, joka valmisti traktoreita, maatalouskoneita, maanrakennuskoneita, henkilöautoja ja hyötyajoneuvoja. Lisäksi yhtiö valmisti erilaisia laitteita ja koneita maatalouteen ja kotitalouksille, kuten ruohonleikkureita, pieniä lumilinkoja, painepesureita, puutarhatraktoreita, jääkaappeja ja ilmastointilaitteita. Yhtiö muodostui, kun yhdysvaltalainen pankkiiri ja suursijoittaja J.P. Morgan yhdisti vuonna 1902 McCormick Harvesting Machine Companyn ja Deering Harvester Companyn sekä muutamia pienempiä maatalouskoneyrityksiä ja muodosti niistä yhden yhtiön. Vuonna 1985 International Harvester myi maatalouskoneita valmistaneet toimintonsa Tenneco-yhtiölle, joka fuusioi ne tytäryhtiönsä J.I. Casen kanssa. Näin synnytettiin Case IH -brändi, joka nyttemmin on CNH Industrial -yhtiön omaisuutta. IH:n ja Tennecon välisen sopimuksen mukaisesti International Harvester Company uudelleennimesi itsensä, ja yhtiö jatkoi toimintaansa vuodesta 1986 lähtien nimellä Navistar International, kunnes vuonna 2024 se nimesi itsensä uudelleen International Motorsiksi. International Harvester -yhtiön juuret juontavat 1830-luvulle, jolloin virginialainen keksijä Cyrus McCormick viimeisteli kehittämäänsä versiota hevosvetoisesta elonkorjuukoneesta. Hän suoritti koneella kenttäkokeita vuoden 1831 aikana ja sai sille patentin vuonna 1834
Kristuksen ylösnousemuksen kirkko (Jyväskylä)

Kristuksen ylösnousemuksen kirkko on Jyväskylän ortodoksisen seurakunnan pääkirkko. Kirkko on valmistunut vuonna 1954, ja se vihittiin käyttöön saman vuoden lokakuun alussa. Kirkko sijaitsee Jyväskylässä Nisulan kaupunginosassa Taulumäen kirkon läheisyydessä. Jyväskylän ortodoksinen kirkko oli ensimmäinen vuoden 1950 lain nojalla Suomeen pystytetty jälleenrakennuskauden kirkkoa. Kirkon suunnitteli arkkitehti Toivo Paatela, ja jälleenrakennustoimikunta halusi häneltä eräänlaiset ortodoksiseen perinteeseen pohjautuvan pienen kirkon tyyppipiirrustukset. Kirkko on satulakattoinen pitkäkirkko ja kirkon yhteydestä löytyy myös erillisiä toimitiloja. Kirkko pyhitettiin Kristuksen ylösnousemuksen muistolle. Kirkon ikonostaasin on maalannut kirjailija Tito Colliander. Kirkkosalin takaosassa olevan ehtoollisen asettamista esittävän ikonin on maalannut Petros Sasaki.
HMS Bonaventure (31)

HMS Bonaventure (viirinumero 31) oli Britannian kuninkaallisen laivaston Dido-luokan ilmatorjuntaristeilijä. Alus tilattiin osana vuoden 1936 laivastoohjelmaa Scotts Shipbuilding and Engineering Companyltä, missä köli laskettiin 30. elokuuta 1937. Alus laskettiin vesille 19. huhtikuuta 1939 ja otettiin palvelukseen 24. toukokuuta 1940. Palvelukseen otettaessa alus liitettiin Kotilaivastoon. Alukselle asennettiin tutkajärjestelmä lokakuussa 1940. Alus saattoi WS-saattueita. Saattue WS5a joutui 25. joulukuuta 1940 Saksan laivaston risteilijän Admiral Hipperin hyökkäyksen kohteeksi, mutta Bonaventure ei kärsinyt vaurioita. Pian tämän jälkeen alus siirrettiin Välimerelle, jossa se osana operaatio Excessin Force F:ää joutui Italian laivaston torpedoveneiden Circen ja Vegan hyökkäyksen kohteeksi Pantellarian eteläpuolella
Päätösteoria

Päätösteoria on keino käyttää tilastollisia menetelmiä valintatilanteissa, joissa eri vaihtoehtojen seurauksiin liittyy epävarmuutta. Tyypillisesti erilaisten lopputulosten tuottama hyöty kvantifioidaan, ts. esitetään lukuina, ja lasketaan vaihtoehtoisten päätösten tuottaman hyödyn odotusarvo. Päätöksentekijän on valittava kahdesta vaihtoehdosta. Vaihtoehto 1 tuottaa 90 % todennäköisyyden voittaa 1000 euroa ja 10 % todennäköisyyden jäädä täysin ilman voittoa. Vaihtoehto 2 takaa 30 % todennäköisyyden voittaa 10000 euroa ja 70 % todennäköisyyden jäädä ilman voittoa. Kumpi vaihtoehto on parempi? Suoraviivainen tapa ratkaista ongelma on laskea voitetun rahasumman odotusarvo vaihtoehdoille 1 ja 2. Vaihtoehdossa 1 se on 0,90⋅1000€=900€ ja vaihtoehdossa 2 se on 0,30⋅10000€=3000€. Siten vaihtoehtoa 2 voisi pitää parempana. Joissain tilanteissa päätöksentekijälle voi kuitenkin olla erityisen tärkeää voittaa edes pieni rahasumma, ja tällöin vaihtoehto 1 voi olla subjektiivisesti parempi. Tällaista tilannetta voidaan mallintaa siten, että hyötyä ei pidetä suoraan verrannollisena voitettuun rahamäärään, vaan saatu hyöty kasvaa vähitellen loivemmin voittosummaa kasvatettaessa. Tällaista päätöksentekijää kutsutaan riskejä vältteleväksi
Ripuli

Ripuli on oire, jossa ulosteen mukana poistuu tavallista runsaammin vettä. Se on tila, jossa uloste on löysää tai vetistä. Ripuli voi johtua nesteen imeytymisen heikkenemisestä, sen "vuotamisesta" takaisin suoleen, tai suolen liikkeiden voimakkaasta lisääntymisestä, jolloin vesi ei ehdi imeytyä. Tämän seurauksena uloste on löysää tai vetistä ja ulostustarve lisääntyy. Ripulin tavallisimpia aiheuttajia ovat virukset (esimerkiksi norovirukset tai muut kalikivirukset) ja bakteerit (esimerkiksi stafylokokki, jonka erittämä toksiini aiheuttaa ruokamyrkytyksen, jonka seurauksena on äkillinen ripuli). Tunnetaan myös dietäärinen ripuli, jollaiseksi voidaan laskea esimerkiksi liiasta makeisten syönnistä aiheutunut ripuli, iatrogeeninen ripuli, joka voi aiheutua ulostuslääkkeistä sekä rasvaripuli tai sappihapporipuli, jotka ovat oireita muista taudeista. Sokerialkoholeista sorbitoli (E-koodi E420), mannitoli (E421), maltitoli (E965) ja laktitoli (E966) voivat aiheuttaa ripulia etenkin suurina annoksina. Vakavaan ripuliin voi jopa kuolla. Likaisesta vedestä tarttuvan ripulin aiheuttama nestehukka on yleisin lasten kuolinsyy kehitysmaissa. Siihen kuolee vuosittain noin 1,8 miljoonaa alle viisivuotiasta lasta. Ripulia on hoidettu perinteisesti opioideilla, koska ne hillitsevät ruoansulatusjärjestelmän toimintaa. Suomessa käytetään nykyisin loperamidia
Harhaluuloisuushäiriö

Harhaluuloisuushäiriö on vakava psykoosisairaus (ICD-tautiluokitus F22.0). Harhaluuloisuushäiriöissä ilmenee yhtäjaksoisesti vähintään kuukauden ajan erilaisia harhaluuloja. Harhaluuloisuushäiriötä kutsutaan myös paranoiaksi tai paranoidiseksi psykoosiksi, mikä on hieman harhaanjohtavaa, koska häiriöiden oirekuva voi olla varsin monentyyppinen eikä suinkaan aina vainoamiseen liittyvä. Ryhmä häiriöitä, joille on ominaista joko yhden ainoan harhaluulon tai toisiinsa liittyvien, tavallisesti jatkuvien ja joskus elinikäisten harhaluulojen kehittyminen. Harhaluulon tai harhaluulojen sisältö on hyvin vaihteleva. Usein ne ovat vainoavia, luultuun ruumiilliseen sairauteen liittyviä tai suuruusharhoja. Muuta psykopatologiaa ei yleensä esiinny; ajoittaiset masennusoireet ovat mahdollisia, ja haju- tai tuntoharhoja voi joissakin tapauksissa kehittyä. Psykologisena ilmiönä toisia kohtaan ilmenevä epäluuloisuus on luonnollista. Paranoidisuus on tavallinen oire myös muissa mielenterveyshäiriöissä, kuten skitsofreniassa (paranoidinen skitsofrenia). Rajanveto epäluuloiseen persoonallisuuteen (ICD-tautiluokituksessa F60.0) on myös häilyvä
Raimo Heiskanen

Raimo Valmari Heiskanen (9. heinäkuuta 1922 Viipuri – 4. huhtikuuta 2000 Vantaa) oli suomalainen kenraalimajuri, joka toimi pitkään Suomen rauhanaikaisen sotilastiedustelun rakentajana. Heiskanen pääsi ylioppilaaksi Helsingin V yhteiskoulusta vuonna 1941. Kouluvuosina hän toimi suojeluskunnassa ja talvisodan kotijoukoissa. Vähän ennen jatkosodan alkamista hän aloitti varusmiespalveluksensa. Hän valmistui Kadettikoulusta vuonna 1943 ja palveli Jalkaväkirykmentti 8:ssa. Sodan jälkeen Heiskanen toimi Pohjois-Norjan avustamiskomitean yhteysupseerina sekä Rajavartiostossa Rovaniemellä, Ylitorniolla ja Onttolan varuskunnassa Pohjois-Karjalassa. Hän valmistui Sotakorkeakoulusta vuonna 1955 (ye-upseeri 1956). Heiskanen siirtyi vuonna 1959 Pääesikuntaan toimistoesiupseeriksi rakentamaan tiedusteluorganisaatiota muun muassa Risto Hyvärisen ja Lauri Sutelan kanssa. Hän toimi tarkastusosastolla, joka sittemmin muutti nimensä tiedusteluosastoksi, 23 vuotta, kunnes jäi eläkkeelle vuonna 1982. Hän oli vuosina 1965–1969 Varsovassa sotilas-, laivasto- ja ilmailuasiamiehenä ja isännöi kotonaan lukuisia Kylmän sodan eri osapuolien sotilasasiamiesten tapaamisia
Leppävesi (järvi)

Leppävesi  on Keski-Suomessa Jyväskylässä, Toivakassa ja Laukaassa sijaitseva järvi. Järven pinta-ala on 6 359 hehtaaria eli noin 63,6 neliökilometriä, se on 33 kilometriä pitkä ja 10 kilometriä leveä. Veneilijä huomaa kuitenkin, että järven ulkomitat eivät anna järvestä oikeaa kuvaa, sillä se on varsin kapea. Järvi on esimerkiksi eteläosastaan korkeintaan noin kaksi kilometriä leveä ja Vuonteen kohdalla järvi on yli kolme kilometriä leveä. Järvelle tulee leveyttä, kun siihen huomioidaan esimerkiksi 7,5 kilometriä pitkä Metsolahti, vaikka itse lahti on hyvin kapea. Järvi on jaettavissa eteläiseen ja pohjoiseen osaan Leppälahdella järven ylittävien valtatien 9 ja Jyväskylän–Pieksämäen rautatien kohdilta. Eteläinen osa muodostuu Oravasaaren ympäristön järvenselistä, joita ovat ainakin Kotaselkä ja Kaivovesi, sekä keskiosan Oravasaarenselästä. Oravasaarenselkä päättyy yli 150 metriä leveässä Peiponsalmessa, jonka eteläpuolella on järveä vielä yli kuusi kilometriä. Pohjukassa sijaitsee Pohjoonlahti. Salmen kohdalla haarautuu pohjoiseen kaksikilometrinen Humalalahti. Valtatien ja rautatien väliin jää kilometrin levyinen järvenosa, joka näkyy hyvin junasta ja valtatiellä liikkuvista autoista. Valtatie on rakennettu 1,1 kilometriä pitkälle penkereelle, jossa on kaksi silta-aukkoa
Seychellienjättiläiskilpikonna

Aldabrachelys gigantea hololissa(Günther, 1877) Aldabrachelys gigantea hololissa Wikispeciesissä Aldabrachelys gigantea hololissa Commonsissa Aldabrachelys gigantea hololissa on luonnosta hävinnyt aldabranjättiläiskilpikonnan alalaji. Se asutti ennen Seychellien kiviperäisiä saaria, joilla se laidunsi marskimaiden ja purojen reunoja. Aldabrachelys gigantea hololissa oli varsin yleinen, kunnes 1600-luvulla saarille saapuvat tutkimusmatkailijat ja uudisraivaajat alkoivat viedä pois ja tappaa massoittain kilpikonnia. Nykyisin ainoat tunnetut yksilöt elävät vankeudessa. Uroksen kilpi on noin 100 senttiä pitkä, naaraan noin 80 senttiä. Suurimman painon saavuttanut Aldabrachelys gigantea hololissa -yksilö painoi 254 kiloa. Yleisväritys on tumma.lähde? Parittelun jälkeen naaras munii 9–25 munaa, jotka kuoriutuvat 120–130 päivän kuluttua. Munat ovat 6–7 sentin pituisia. Kilpikonnat saavuttavat sukukypsyyden 20–25 vuoden iässä.lähde? Aldabrachelys gigantea hololissan kanta oli 1600-luvulta alkaen ollut vähenemässä, sillä tutkimusmatkailijat ja uudisraivaajat veivät pois ja tappoivat joukoittain kilpikonnia. 1840-luvulla laji oli kadonnut luonnosta ja sen oletettiin kuolleen sukupuuttoon
Oikeusinformatiikka

Oikeusjärjestys Oikeusinformatiikka on varsin laaja siviilioikeuden ala, joka syntyi Yhdysvalloissa 1940-luvulla tietokoneiden käytön alkamisen myötä, alun perin jurimetriikka -nimisenä. Myöhemmin siitä kehittyi kaksi suuntausta, computer law ja computers and law. Edellä mainittu liittyi ennen muuta tietotekniikan käytön oikeudellisiin kysymyksiin, jälkimmäinen oikeudelliseen tietoon ja sen käsittelyyn. Eurooppaan muotoutui sen sijaan saksalaistaustainen oikeusinformatiikan käsite, joka on painottunut informaatio-oikeuteen.  Saarenpään mukaan oikeusinformatiikan kohteena on informaation ja informaatioteknologioiden oikeudellinen sääntely ja molempien hyödyntäminen oikeudellisessa työssä. Usein oikeusinformatiikka jaetaan neljään osa-alueeseen: Näistä kaksi ensimmäistä muodostavat oikeusinformatiikan perinteisimmät alueet, joiden taustalla ovat paitsi tuomioistuinlaitoksen käyttämät tietojärjestelmät, myös ns. automaattisen päätöksenteon ja hallinto-automaation kysymykset. Niillä on liityntöjä oikeusteoriaan koskien oikeudellisen tiedon syntymistä, kehitystä ja käyttöä, toisin sanoen oikeudellista tietohuoltoa. Pohjoismaissa nämä kysymykset ovat liittyneet myös oikeudellisen tiedon viestintään. Informaatio-oikeuden merkitys on kasvanut tiedon yksityisyyden ja julkisuuden, sähköisen kaupankäynnin sekä tietoturvallisuuden kysymysten myötä. Informaatio-oikeudella on myös selviä liityntöjä tekijänoikeuteen. Tietotekniikkaoikeus tarkoittaa ennen muuta tietotekniikan käytön sääntelyä ja tulkintaa useilla muilla oikeudenaloilla, kuten esimerkiksi tietotekniikkasopimukset ja -rikokset sopimus- ja rikosoikeudessa
Red Cat

Red Cat on Altian valmistama likööri, jossa on 15 % alkoholia. Red Catilla on myös muita sisaruksia, kuten Brown Cat, Green Cat, Yellow Cat, Pink Cat ja Black Cat Lakritsi Shake, joka sisältää 17 % alkoholia ja jota myydään vain 35 cl pulloissa, toisin kuin muita Cat-juomia, joita myydään 70 cl pulloissa. Red Cat on makea, vähän kirpeä ja hedelmäinen alkoholijuoma.
HMS Royalist (89)

HMS Royalist (viirinumero 89) oli Britannian kuninkaallisen laivaston Bellona-luokan ilmatorjuntaristeilijä. Alus tilattiin vuoden 1939 laivaston hätäohjelmassa Scotts Shipbuilding and Engineering Companylta, missä köli laskettiin 21. maaliskuuta 1940. Alus laskettiin vesille 30. toukokuuta 1942 ja otettiin palvelukseen 10. syyskuuta 1943. Alus muutettiin välittömästi palvelukseen oton jälkeen saattuetukialusryhmän lippulaivaksi, jolloin sille asennettiin kaksi kaksiputkista ja neljä yksiputkista 20 millimetrin ilmatorjuntatykkiä jo asennettujen tykkien lisäksi. Palvelukseen otettaessa alus liitettiin Kotilaivastoon suojaamaan Jäämeren saattueita. Alus suojasi myös lentotukialusten iskuja Norjan rannikolla piileksivää Saksan laivaston taistelulaivaa Tirpitziä vastaan. Alus siirrettiin elokuussa 1944 Välimerelle Etelä-Ranskan maihinnousuun tukialusryhmä TF88.1:ssä. Alus upotti 15
HMS Hermione (1893)

HMS Hermione oli Britannian kuninkaallisen laivaston Astraea-luokan panssarikansiristeilijä. Alus palveli ensimmäisessä maailmansodassa. Alus nimettiin uudelleen vuonna 1922 TS Warspiteksi ja se romutettiin vuonna 1940. Alus tilattiin Devonportin telakalta ja sen köli laskettiin joulukuussa 1891. Alus laskettiin vesille 7. marraskuuta 1893 ja se otettiin palvelukseen 14. tammikuuta 1896. Alus oli vuonna 1906 palveluksessa olevassa reservissä Portsmouthissa, josta se siirrettiin seuraavana vuonna huollettavaksi. Huollon jälkeen alus siirrettiin huhtikuussa täydellä miehistöllä varustettuna Kapkaupungin asemalle. Alus ajoi 14. helmikuuta 1909 matalikolle Zanzibarin edustalla, mutta alus saatiin uudelleen kelluvaksi. Se ei kärsinyt onnettomuudessa pahoja vaurioita